Legal Document

Category: 248

Text:
9. ΝΟΜΟΣ υπ’ αριθ. 3169 της 20/28 Μαρτ. 1955 Περί μετατροπής των εις δραχμάς ληξιπροθέσμων προς Τραπέζας οφειλών εις δολλάρια Ηνωμένων Πολιτειών Αμερικής. Άρθρ.1.-1.Πάσαι αι προς Τραπέζας οφειλαί εις δραχμάς φυσικών ή Νομικών προσώπων Ιδιωτικού Δικαίου μετατρέπονται, αφ’ ης καθίστανται ληξιπρόθεσμοι, εις δολλάρια Ηνωμένων Πολιτειών Αμερικής. Η μετατροπή πραγματοποιείται βάσει της εκάστοτε ισχυούσης ισοτιμίας της δραχμής προς το δολλάριον των Ηνωμένων Πολιτειών Αμερικής. 2.Αι ως άνω οφειλαί εις δολλάρια θα εξοφλούνται δια δραχμών, της εις δραχμάς τιμής του δολλαρίου υπολογιζομένης βάσει της κατά την ημέραν εκάστης καταβολής ισχυούσης ισοτιμίας της δραχμής προς το δολλάριον Ηνωμένων Πολιτειών Αμερικής. Άρθρ.2.-Εις τας διατάξεις του προηγουμένου άρθρου υπάγονται και πάσαι αι κατά την δημοσίευσιν του παρόντος υφιστάμεναι προς Τραπέζας ληξιπρόθεσμοι οφειλαί. Η μετατροπή τούτων πραγματοποιείται βάσει της ορισθείσης δια της υπ’ αριθ. 267/53 πράξεως του Υπουργικού Συμβουλίου κυρωθείσης δια του υπ’ αριθ. 2145/53 Ν.Δ/τος ισοτιμίας της δραχμής προς το δολλάριον Ηνωμένων Πολιτειών Αμερικής. Άρθρ.3.-Εις τας διατάξεις του παρόντος δεν συμπεριλαμβάνονται αι προς την Αγροτικήν Τράπεζαν της Ελλάδος πάσης φύσεως οφειλαί. Άρθρ.4.-Δια Β.Δ/των εκδιδομένων προτάσει του Υπουργού Συντονισμού ρυθμίζονται αι υποχρεώσεις των Τραπεζών προς υποβολήν εις την Τράπεζαν της Ελλάδος καταστάσεων των ληξιπροθέσμων οφειλών, ο τρόπος της τηρήσεως των ληξιπροθέσμων λογαριασμών, ο εις δολλάρια Η.Π.Α. υπολογισμός των πάσης φύσεως τόκων, ο τρόπος της εις το Δημόσιον επιστροφής των συναλλαγματικών διαφορών, ως και πάσα ετέρα λεπτομέρεια αναγκαία δια την εφαρμογήν του παρόντος. (Αντί των σελ. 124,01 (α) -124,28) Σελ. 124,01(β) ΄Ελεγχος της πίστεως 12.Θ.β.8-9